Iyan, Dioni, ay di humihigit sa karaniwang makita ngayon dito sa Maynila at sa mga karatig na bayan, ang baling ng makata, Ang naririto ngayong ating namamalas ay isang doktor, at sa mga cabaret mga hotel at iba'ibang pook na sagapan ng aliw, dapat ninyong maalamang hindi iilan ang mga matutunog na abogado, mga matalakatak na kinatawang bayan, matataas na kagawad ng pamahalaan, mga batikang politiko, mga mayayamang mangangalakal, mga mamahayag at iba pang nabibilang sa unahang hanay ng mga pagasa'dangal ng bayan, na nagpapakalasing sa kandunga'bisig ng kung sinosinong babaeng nakapagaalinlangan ang linis ng pamumuhay.